નીટમાં પ્રાદેશિક ભાષાના વિદ્યાર્થીઓને કરવામાં આવેલા અન્યાય સામે પશ્ચિમ બંગાળ અને તામિલનાડુ સરકાર ખૂલ્લામાં મેદાનમાં આવી બાંયો ચડાવી છે, ત્યારે ગુજરાતના વિદ્યાર્થીઓ માટે રાજ્ય સરકારે અત્યાર સુધીમાં સંપૂર્ણ નિષ્ક્રિયતા દાખવી હોવાના આક્ષેપ સાથે આજે આવેદન પત્ર પાઠવીને જિલ્લા કોંગ્રેસ પ્રમુખ અને ધારાસભ્ય હર્ષદભાઈ રિબડીયા, ધારાસભ્ય બાબુભાઈ વાજા વગેરેના નેજા હેઠળ રજુઆત કરતા જણાવવામાં આવ્યું છે કે, રાજ્યમાં મેડિકલની ૩૬૩૦ બેઠકમાં દર વર્ષે ૮પ ટકા ગુજરાતીના વિદ્યાર્થીઓના ફાળે આવતી હતી.